คุณค่ะ รบกวนสอบถามค่ะ ตอนนี้เป็ยซีสที่ปีกมดลูกซ้าย ขนาด 3 ซม. สามารถคลอดลูกเองธรรมชาติ ได้ไหมค่ะ หรือว่าต้องผ่าคลอด
สวัสดีค่ะ ข้อบ่งชี้ในการผ่าตัดคลอด ได้แก่- ทารกอยู่ในท่าผิดปกติ คือไม่ใช่ท่าศีรษะเป็นส่วนนำ เช่น ท่าก้น ท่าขวาง เป็นต้น- ทารกอยู่ในภาวะคับขัน มีอัตราการเต้นของหัวใจผิดปกติ- ทารกมีภาวะสายสะดือย้อย- ศีรษะทารกมีขนาดใหญ่กว่าอุ้งเชิงกราน- มีการตั้งครรภ์แฝด ที่ทารกคนแรกไม่อยู่ในท่าศีรษะ- มีรกเกาะต่ำ- เคยผ่าตัดคลอดมาก่อน- แพทย์ได้มีการชักนำให้เกิดการคลอดแล้ว แต่ล้มเหลว มารดาคลอดเองไม่ได้- มีเนื้องอกในอุ้งเชิงกราน ปากมดลูก หรือช่องคลอด ที่ขัดขวางการคลอดทางช่องคลอด- มีการติดเชื้อที่ช่องทางคลอดของมารดา เช่น โรคเริมที่อวัยวะเพศ หรือ โรคหูดหงอนไก่ เป็นต้น- มารดาติดเชื้อเอดส์สำหรับการมีซีสต์ที่ปีกมดลูกด้านซ้าย หากในตอนนี้มีขนาดแค่ 3 เซนติเมตร ก็ไม่ได้มีผลต่อการขัดขวางทางออกของทารกผ่านปากมดลูกและช่องคลอด ดังนั้น จึงไม่ได้เป็นข้อบ่งชี้ที่จะต้องทำการผ่าตัดคลอดค่ะหากลักษณะทางอัลตราซาวด์บ่งชี้ว่าเป็นซีสต์ธรรมดา แพทย์ก็จะทำการตรวจติดตามต่อเนื่องด้วยอัลตราซาวด์ไปก่อน ยังไม่จำเป็นต้องทำอะไร แต่หากซีสต์มีขนาดใหญ่ขึ้นเรื่อยๆ หรือลักษณะทางอัลตราซาวด์บ่งชี้ว่าเป็นซีสต์ที่เป็นเนื้องอก หรือมะเร็ง ซึ่งหากได้คลอดลูกไปแล้ว การรักษาก็คือ การผ่าตัดเอาซีสต์ออก แต่หากยังไม่คลอดลูก ก็จะต้องวางแผนรักษาอีกครั้งค่ะ